ᱮᱛᱚᱢ ᱟᱯᱷᱨᱤᱠᱟ

ᱮᱛᱚᱢ ᱟᱯᱷᱨᱤᱠᱟ ᱫᱚ ᱟᱯᱷᱨᱤᱠᱟ ᱢᱚᱦᱟᱫᱤᱥᱚᱢ ᱨᱮᱭᱟᱜ ᱮᱛᱚᱢ ᱢᱩᱪᱟᱹᱫ ᱨᱮ ᱢᱮᱱᱟᱜ ᱢᱤᱫ ᱫᱤᱥᱚᱢ ᱠᱟᱱᱟ ᱾ ᱫᱤᱥᱚᱢ ᱨᱮᱭᱟᱜ ᱥᱚᱨᱠᱟᱨᱤ ᱧᱩᱛᱩᱢ ᱮᱛᱚᱢ ᱟᱯᱷᱨᱤᱠᱟ ᱨᱮᱱᱟᱜ ᱟᱹᱯᱱᱟᱹᱛ (Republic of South Africa) ᱾ ᱫᱤᱥᱚᱢ ᱨᱮᱭᱟᱜ ᱮᱛᱚᱢ ᱥᱮᱫ ᱵᱷᱟᱨᱚᱛ ᱢᱟᱦᱟᱫᱚᱨᱭᱟ ᱟᱨ ᱮᱛᱚᱢ ᱟᱴᱞᱟᱱᱴᱤᱠ ᱢᱟᱦᱟᱫᱚᱨᱭᱟ ᱢᱮᱱᱟᱜᱼᱟ; ᱮᱛᱚᱢ ᱟᱯᱷᱨᱤᱠᱟ ᱨᱮᱭᱟᱜ ᱠᱚᱸᱭᱮ ᱥᱤᱢᱟᱹ ᱨᱮ ᱱᱟᱢᱤᱵᱤᱭᱟ, ᱵᱳᱛᱥᱳᱣᱟᱱᱟ ᱟᱨ ᱡᱤᱢᱵᱟᱵᱩᱭᱮ ᱟᱨ ᱥᱟᱢᱟᱝ ᱟᱨ ᱥᱟᱢᱟᱝᱼᱠᱚᱸᱭᱮ ᱥᱤᱢᱟᱹ ᱨᱮ ᱢᱳᱡᱟᱢᱵᱤᱠ ᱟᱨ ᱮᱥᱣᱟᱛᱤᱱᱤ ᱫᱤᱥᱚᱢ ᱠᱚ ᱢᱮᱱᱟᱜᱼᱟ ᱾ ᱚᱱᱟ ᱵᱮᱜᱚᱨ ᱱᱚᱣᱟ ᱫᱤᱥᱚᱢ ᱫᱚ ᱞᱮᱥᱳᱛᱷᱳ ᱫᱤᱥᱚᱢ ᱨᱮᱭᱟᱜ ᱵᱮᱨᱦᱟᱭ ᱛᱮ ᱵᱮᱨᱦᱟᱭ ᱟᱹᱪᱩᱨ ᱢᱮᱱᱟᱜᱼᱟ ᱾ ᱑,᱒᱒᱑,᱐᱓᱗ ᱪᱟᱹᱣᱠᱟᱹ‌ ᱠᱤᱞᱳᱢᱤᱴᱟᱨ (᱔᱗᱑,᱔᱔᱕ ᱫᱟᱹᱭᱠᱟᱹ ᱢᱟᱭᱤᱞ) ᱛᱮ ᱯᱟᱥᱱᱟᱣ ᱢᱮᱱᱟᱜ ᱱᱚᱣᱟ ᱫᱤᱥᱚᱢ ᱨᱮ ᱕.᱙ ᱠᱳᱴᱤ ᱠᱷᱚᱱ ᱦᱚᱸ ᱡᱟᱹᱥᱛᱤ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱮᱛᱚᱢ ᱟᱯᱷᱨᱤᱠᱟ ᱨᱮᱭᱟᱜ ᱯᱮᱭᱟ ᱨᱟᱡᱽᱜᱟᱲ ᱢᱮᱱᱟᱜᱼᱟ, ᱯᱨᱤᱴᱳᱨᱤᱭᱟ ᱥᱚᱨᱠᱟᱨᱤ ᱠᱟᱹᱢᱤᱦᱚᱨᱟ ᱨᱟᱡᱽᱜᱟᱲ, ᱠᱮᱯ ᱴᱟᱣᱩᱱ ᱥᱚᱝᱥᱚᱫᱽ ᱨᱟᱡᱽᱜᱟᱲ ᱟᱨ ᱵᱞᱩᱢᱯᱷᱚᱱᱴᱮᱱ ᱟᱹᱱᱟᱹᱨᱤ ᱨᱟᱡᱽᱜᱟᱲ ᱠᱟᱱᱟ ᱾ ᱫᱤᱥᱚᱢ ᱨᱮᱭᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱫᱚ ᱡᱚᱦᱟᱱᱥᱵᱟᱨᱜᱽ ᱟᱨ ᱮᱴᱟᱜ ᱢᱟᱨᱟᱝ ᱥᱚᱦᱚᱨ ᱠᱚᱫᱚ ᱰᱟᱨᱵᱟᱱ ᱟᱨ ᱯᱳᱨᱴ ᱮᱞᱤᱡᱟᱵᱮᱛᱷ ᱠᱟᱱᱟ ᱾ ᱱᱟᱜᱟᱢ ᱮᱛᱚᱢ ᱟᱯᱷᱨᱤᱠᱟ ᱫᱚ ᱟᱹᱰᱤ ᱢᱟᱨᱮ ᱫᱤᱥᱟᱹᱢ ᱠᱟᱱᱟ᱾ ᱱᱚᱸᱰᱮ ᱫᱚ ᱟᱭᱢᱟ ᱞᱮᱠᱟᱱ ᱢᱟᱨᱮ ᱪᱤᱱᱦᱟᱹᱠᱩ ᱢᱮᱱᱟᱜ-ᱟ᱾ ᱱᱮᱛᱟᱨ ᱥᱟᱸᱲᱮᱸᱥ ᱨᱮᱦᱮᱸ ᱠᱩ ᱢᱮᱱᱟ ᱵᱟᱝᱢᱟ ᱱᱚᱣᱟ ᱫᱤᱥᱟᱹᱢ ᱨᱮᱜᱮ ᱢᱟᱹᱱᱢᱤ ᱠᱩᱣᱟᱜ ᱵᱩᱴᱟᱹ ᱥᱮ ᱨᱮᱦᱮᱫ ᱢᱮᱱᱟᱜ-ᱟ᱾ ᱱᱚᱸᱰᱮ ᱫᱚ ᱟᱭᱢᱟ ᱟᱹᱫᱤᱵᱟᱹᱥᱤ ᱡᱟᱹᱛᱤ ᱠᱩ ᱢᱮᱱᱟᱜ ᱠᱳᱣᱟ᱾ ᱟᱨ ᱱᱚᱸᱰᱮᱱᱠᱩ ᱡᱟᱹᱥᱛᱤ ᱵᱷᱟᱜᱽ ᱢᱟᱹᱱᱢᱤ ᱜᱮᱠᱩ ᱦᱮᱸᱫᱮ ᱜᱮᱭᱟ᱾ ᱚᱛᱱᱚ ᱮᱛᱚᱢ ᱟᱯᱷᱨᱤᱠᱟ ᱨᱮᱱᱟᱜ ᱚᱛ ᱦᱟᱥᱟ ᱫᱚ ᱦᱩᱭᱩᱜ ᱠᱟᱱᱟ 1,221,037 km2 (471,445 sq mi)᱾ ᱟᱹᱰᱤ ᱠᱟᱡᱟᱠ ᱵᱤᱨ ᱜᱟᱡᱟᱲ ᱠᱩ ᱱᱚᱣᱟ ᱫᱤᱥᱟᱹᱢ ᱨᱮ ᱢᱮᱱᱟᱜ-ᱟ᱾ ᱟᱨᱦᱚᱸ ᱧᱮᱞᱢᱮ Outline of South Africa ᱵᱟᱨᱦᱮ ᱡᱚᱱᱚᱲ Government of South Africa South Africa from UCB Libraries GovPubs South Africa from the BBC News Wikimedia Atlas of South Africa ᱯᱷᱮᱰᱟᱛ